title: Komission täytäntöönpanoasetus (EU) N:o 257/2012, annettu 22 päivänä maaliskuuta 2012 , naudanliha-alan vientitukien vahvistamisesta

text:
               23.3.2012

               FI

               Euroopan unionin virallinen lehti

               L 84/32

         KOMISSION TÄYTÄNTÖÖNPANOASETUS (EU) N:o 257/2012,
   annettu 22 päivänä maaliskuuta 2012,
   naudanliha-alan vientitukien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 164 artiklan 2 kohdan ja 170 artiklan yhdessä sen 4 artiklan kanssa,
   sekä katsoo seuraavaa:

               (1)

               Asetuksen (EY) N:o 1234/2007 162 artiklan 1 kohdassa säädetään, että mainitun asetuksen liitteessä I olevassa XV osassa lueteltujen tuotteiden maailmanmarkkinahintojen ja unionin markkinahintojen välinen ero voidaan kattaa vientituella.

               (2)

               Naudanlihamarkkinoiden nykytilanne huomioon ottaen vientituet olisi vahvistettava asetuksen (EY) N:o 1234/2007 162, 163, 164, 167, 168 ja 169 artiklassa säädettyjen sääntöjen ja perusteiden mukaisesti.

               (3)

               Asetuksen (EY) N:o 1234/2007 164 artiklan 1 kohdassa säädetään, että vientituki voi vaihdella määräpaikan mukaan, erityisesti jos maailmanmarkkinatilanne, tiettyjen markkinoiden erityisvaatimukset tai perussopimuksen 300 artiklan mukaisesti tehdyistä sopimuksista johtuvat velvoitteet niin edellyttävät.

               (4)

               Tukea olisi myönnettävä ainoastaan tuotteille, joilla on vapaa liikkuvuus unionissa ja joissa on eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (2) 5 artiklan 1 kohdan a alakohdassa säädetty terveysmerkki. Kyseisten tuotteiden olisi täytettävä myös elintarvikehygieniasta 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 852/2004 (3) ja eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 854/2004 (4) säädetyt vaatimukset.

               (5)

               Tiettyjen luuttomien naudanlihojen vientiin myönnettävää erityistukea koskevista edellytyksistä 21 päivänä marraskuuta 2007 annetun komission asetuksen (EY) N:o 1359/2007 (5) 7 artiklan 2 kohdan kolmannen alakohdan mukaan erityistukea alennetaan, jos vietäväksi tarkoitetun luuttoman lihan määrä on vähintään 85 prosenttia mutta alle 95 prosenttia luuttomaksi leikkaamisesta syntyvien palojen kokonaispainosta.

               (6)

               Nykyisin sovellettavat tuet vahvistetaan komission täytäntöönpanoasetuksessa (EU) N:o 1318/2011 (6). Koska olisi vahvistettava uudet tuet, mainittu asetus olisi kumottava.

               (7)

               Jotta estettäisiin häiriöt ja keinottelu markkinoilla sekä varmistettaisiin tehokas hallinnointi, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.

               (8)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   1.   Asetuksen (EY) N:o 1234/2007 164 artiklassa säädettyjä vientitukia myönnetään tämän asetuksen liitteessä vahvistetuille tuotteille ja määrille, jollei tämän artiklan 2 kohdassa säädetyistä edellytyksistä muuta johdu.
   2.   Edellä 1 kohdan mukaisesti tukikelpoisten tuotteiden on täytettävä asetusten (EY) N:o 852/2004 ja (EY) N:o 853/2004 asiaa koskevat vaatimukset, ja erityisesti niiden on oltava hyväksytyssä laitoksessa valmistettuja ja asetuksen (EY) N:o 854/2004 liitteessä I olevan I jakson III luvussa säädettyjen terveysmerkintävaatimusten mukaisia.
   2 artikla
   Asetuksen (EY) N:o 1359/2007 7 artiklan 2 kohdan kolmannessa alakohdassa tarkoitetussa tapauksessa tuotekoodiin 0201 30 00 9100 kuuluvien tuotteiden tukea alennetaan 3,5 eurolla 100 kilogrammalta.
   3 artikla
   Kumotaan asetus (EU) N:o 1318/2011.
   4 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä maaliskuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 139, 30.4.2004, s. 55.

      (3)  EUVL L 139, 30.4.2004, s. 1.

      (4)  EUVL L 139, 30.4.2004, s. 206.

      (5)  EUVL L 304, 22.11.2007, s. 21.

      (6)  EUVL L 334, 16.12.2011, s. 21.

      LIITE

         Naudanliha-alalla 23 päivästä maaliskuuta 2012 alkaen sovellettavat vientituet

                  Tuotekoodi

                  Määräpaikka

                  Mittayksikkö

                  Tuen määrä

                  0102 21 10 9140

                  B00

                  EUR/100 kg elopaino

                  12,9

                  0102 21 30 9140

                  B00

                  EUR/100 kg elopaino

                  12,9

                  0102 31 00 9100

                  B00

                  EUR/100 kg elopaino

                  12,9

                  0102 31 00 9200

                  B00

                  EUR/100 kg elopaino

                  12,9

                  0102 90 20 9100

                  B00

                  EUR/100 kg elopaino

                  12,9

                  0102 90 20 9200

                  B00

                  EUR/100 kg elopaino

                  12,9

                  0201 10 00 9110 (2)

                  B02

                  EUR/100 kg nettopaino

                  18,3

                  B03

                  EUR/100 kg nettopaino

                  10,8

                  0201 10 00 9130 (2)

                  B02

                  EUR/100 kg nettopaino

                  24,4

                  B03

                  EUR/100 kg nettopaino

                  14,4

                  0201 20 20 9110 (2)

                  B02

                  EUR/100 kg nettopaino

                  24,4

                  B03

                  EUR/100 kg nettopaino

                  14,4

                  0201 20 30 9110 (2)

                  B02

                  EUR/100 kg nettopaino

                  18,3

                  B03

                  EUR/100 kg nettopaino

                  10,8

                  0201 20 50 9110 (2)

                  B02

                  EUR/100 kg nettopaino

                  30,5

                  B03

                  EUR/100 kg nettopaino

                  17,9

                  0201 20 50 9130 (2)

                  B02

                  EUR/100 kg nettopaino

                  18,3

                  B03

                  EUR/100 kg nettopaino

                  10,8

                  0201 30 00 9050

                  US (4)

                  EUR/100 kg nettopaino

                  3,3

                  CA (5)

                  EUR/100 kg nettopaino

                  3,3

                  0201 30 00 9060 (7)

                  B02

                  EUR/100 kg nettopaino

                  11,3

                  B03

                  EUR/100 kg nettopaino

                  3,8

                  0201 30 00 9100 (3)
                      (7)

                  B04

                  EUR/100 kg nettopaino

                  42,4

                  B03

                  EUR/100 kg nettopaino

                  24,9

                  EG

                  EUR/100 kg nettopaino

                  51,7

                  0201 30 00 9120 (3)
                      (7)

                  B04

                  EUR/100 kg nettopaino

                  25,4

                  B03

                  EUR/100 kg nettopaino

                  15,0

                  EG

                  EUR/100 kg nettopaino

                  31,0

                  0202 10 00 9100

                  B02

                  EUR/100 kg nettopaino

                  8,1

                  B03

                  EUR/100 kg nettopaino

                  2,7

                  0202 20 30 9000

                  B02

                  EUR/100 kg nettopaino

                  8,1

                  B03

                  EUR/100 kg nettopaino

                  2,7

                  0202 20 50 9900

                  B02

                  EUR/100 kg nettopaino

                  8,1

                  B03

                  EUR/100 kg nettopaino

                  2,7

                  0202 20 90 9100

                  B02

                  EUR/100 kg nettopaino

                  8,1

                  B03

                  EUR/100 kg nettopaino

                  2,7

                  0202 30 90 9100

                  US (4)

                  EUR/100 kg nettopaino

                  3,3

                  CA (5)

                  EUR/100 kg nettopaino

                  3,3

                  0202 30 90 9200 (7)

                  B02

                  EUR/100 kg nettopaino

                  11,3

                  B03

                  EUR/100 kg nettopaino

                  3,8

                  1602 50 31 9125 (6)

                  B00

                  EUR/100 kg nettopaino

                  11,6

                  1602 50 31 9325 (6)

                  B00

                  EUR/100 kg nettopaino

                  10,3

                  1602 50 95 9125 (6)

                  B00

                  EUR/100 kg nettopaino

                  11,6

                  1602 50 95 9325 (6)

                  B00

                  EUR/100 kg nettopaino

                  10,3

                                 Huom.

                              Tuotekoodit sekä A-sarjan määräpaikkakoodit määritellään komission asetuksessa (ETY) N:o 3846/87 (EYVL L 366, 24.12.1987, s. 1).
                              Määräpaikkojen koodit määritellään komission asetuksessa (EY) N:o 1833/2006 (EUVL L 354, 14.12.2006, s. 19).
                              Muiksi määräpaikoiksi määritellään seuraavat:

                                          B00

                                          :

                                          Kaikki määräpaikat (kolmannet maat, muut alueet, muonitus ja muut määräpaikat, joihin vienti rinnastetaan vientiin unionin ulkopuolelle).

                                          B02

                                          :

                                          B04 ja määräpaikka EG.

                                          B03

                                          :

                                          Albania, Kroatia, Bosnia ja Hertsegovina, Serbia, Kosovo (), Montenegro, entinen Jugoslavian tasavalta Makedonia, muonitus ja tarvikkeet (33 ja 42 artiklassa sekä soveltuvin osin komission asetuksen (EY) N:o 612/2009 (EUVL L 186, 17.7.2009, s. 1) 41 artiklassa tarkoitetut määräpaikat).

                                          B04

                                          :

                                          Turkki, Ukraina, Valko-Venäjä, Moldova, Venäjä, Georgia, Armenia, Azerbaidžan, Kazakstan, Turkmenistan, Uzbekistan, Tadžikistan, Kirgisia, Marokko, Algeria, Tunisia, Libya, Libanon, Syyria, Irak, Iran, Israel, Länsiranta ja Gazan alue, Jordania, Saudi-Arabia, Kuwait, Bahrain, Qatar, Yhdistyneet arabiemiirikunnat, Oman, Jemen, Pakistan, Sri Lanka, Myanmar (Burma), Thaimaa, Vietnam, Indonesia, Filippiinit, Kiina, Pohjois-Korea, Hongkong, Sudan, Mauritania, Mali, Burkina Faso, Niger, Tšad, Kap Verde, Senegal, Gambia, Guinea-Bissau, Guinea, Sierra Leone, Liberia, Norsunluurannikko, Ghana, Togo, Benin, Nigeria, Kamerun, Keski-Afrikan tasavalta, Päiväntasaajan Guinea, São Tomé ja Príncipe, Gabon, Kongo, Kongon demokraattinen tasavalta, Ruanda, Burundi, Saint Helena ja siihen kuuluvat alueet, Angola, Etiopia, Eritrea, Djibouti, Somalia, Uganda, Tansania, Seychellit ja siihen kuuluvat alueet, brittiläinen Intian valtameren alue, Mosambik, Mauritius, Komorit, Mayotte, Sambia, Malawi, Etelä-Afrikka, Lesotho.

         (1)  Sellaisena kuin se on määriteltynä Yhdistyneiden kansakuntien turvallisuusneuvoston 10 päivänä kesäkuuta 1999 antamassa päätöslauselmassa 1244.

         (2)  Tähän alanimikkeeseen luokittelu edellyttää komission asetuksen (EY) N:o 433/2007 (EUVL L 104, 21.4.2007, s. 3) liitteessä olevan todistuksen esittämistä.

         (3)  Tuen myöntäminen edellyttää komission asetuksessa (EY) N:o 1359/2007 (EUVL L 304, 22.11.2007, s. 21) ja tarvittaessa komission asetuksessa (EY) N:o 1741/2006 (EUVL L 329, 25.11.2006, s. 7) säädettyjen edellytysten täyttymistä.

         (4)  Komission asetuksen (EY) N:o 1643/2006 (EUVL L 308, 8.11.2006, s. 7) edellytyksiä noudattaen.

         (5)  Komission asetuksen (EY) N:o 1041/2008 (EUVL L 281, 24.10.2008, s. 3) edellytyksiä noudattaen.

         (6)  Tuen myöntäminen edellyttää komission asetuksessa (EY) N:o 1731/2006 (EUVL L 325, 24.11.2006, s. 12) säädettyjen edellytysten täyttymistä.

         (7)  Vähärasvaisen naudanlihan pitoisuus (rasvaa lukuun ottamatta) määritellään komission asetuksen (ETY) N:o 2429/86 liitteessä kuvatulla menetelmällä (EYVL L 210, 1.8.1986, s. 39).
      Keskimääräisellä pitoisuudella tarkoitetaan näytteen määrää sellaisena kuin se määritellään komission asetuksen (EY) N:o 765/2002 (EYVL L 117, 4.5.2002, s. 6) 2 artiklan 1 kohdassa. Näyte on otettava asianomaisen erän siitä osasta, jossa riski on suurin.


title: Komission täytäntöönpanoasetus (EU) 2017/1478, annettu 16 päivänä elokuuta 2017, asetuksen (EY) N:o 1439/95 liitteen I, asetuksen (EY) N:o 748/2008 liitteen III ja täytäntöönpanoasetuksen (EU) N:o 593/2013 liitteen III muuttamisesta sen viranomaisen osalta, jolla on valtuudet antaa asiakirjoja ja todistuksia Argentiinassa

text:
               17.8.2017

               FI

               Euroopan unionin virallinen lehti

               L 211/8

         KOMISSION TÄYTÄNTÖÖNPANOASETUS (EU) 2017/1478,
   annettu 16 päivänä elokuuta 2017,
   asetuksen (EY) N:o 1439/95 liitteen I, asetuksen (EY) N:o 748/2008 liitteen III ja täytäntöönpanoasetuksen (EU) N:o 593/2013 liitteen III muuttamisesta sen viranomaisen osalta, jolla on valtuudet antaa asiakirjoja ja todistuksia Argentiinassa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 (1),
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (2),
   ottaa huomioon neuvoston asetuksen (ETY) N:o 3013/89 soveltamista koskevista yksityiskohtaisista säännöistä lampaan- ja vuohenliha-alan tuotteiden tuonnin ja viennin osalta 26 päivänä kesäkuuta 1995 annetun komission asetuksen (EY) N:o 1439/95 (3) ja erityisesti sen 12 artiklan 2 kohdan,
   ottaa huomioon CN-koodiin 0206 29 91 kuuluvaa nautaeläinten jäädytettyä kuvelihaa koskevan yhteisön tariffikiintiön avaamisesta ja hallinnoinnista 30 päivänä heinäkuuta 2008 annetun komission asetuksen (EY) N:o 748/2008 (4) ja erityisesti sen 6 artiklan 2 kohdan,
   ottaa huomioon korkealaatuista tuoretta, jäähdytettyä tai jäädytettyä naudanlihaa ja jäädytettyä puhvelinlihaa koskevien tariffikiintiöiden avaamisesta ja hallinnoinnista 21 päivänä kesäkuuta 2013 annetun täytäntöönpanoasetuksen (EU) N:o 593/2013 (5) ja erityisesti sen 7 artiklan 2 kohdan,
   sekä katsoo seuraavaa:

               (1)

               Asetuksen (EY) N:o 1439/95 liitteessä I vahvistetaan luettelo viejämaiden viranomaisista, joilla on valtuudet antaa alkuperäasiakirjoja.

               (2)

               Asetuksen (EY) N:o 748/2008 liitteessä III vahvistetaan luettelo Argentiinan toimielimistä, joilla on valtuudet antaa aitoustodistus.

               (3)

               Täytäntöönpanoasetuksen (EU) N:o 593/2013 liitteessä III vahvistetaan luettelo viejämaiden viranomaisista, joilla on valtuudet antaa aitoustodistus.

               (4)

               Argentiina on ilmoittanut komissiolle, että 26 päivästä kesäkuuta 2017 alkaen viranomainen, jolla on valtuudet antaa alkuperäasiakirjoja ja aitoustodistuksia Argentiinasta peräisin olevalle naudan-, lampaan- ja vuohenlihalle, on maatalousministeriö. Sen vuoksi tätä asetusta on tarpeen soveltaa kyseisestä päivästä alkaen.

               (5)

               Sen vuoksi asetuksen (EY) N:o 1439/95 liitettä I, asetuksen (EY) N:o 748/2008 liitettä III ja täytäntöönpanoasetuksen (EU) N:o 593/2013 liitettä III olisi muutettava.

               (6)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1439/95 liitteessä I oleva 1 kohta seuraavasti:

                  ”1.

                  Argentiina: Ministerio de Agroindustria”

   2 artikla
   Korvataan asetuksen (EY) N:o 748/2008 liite III seuraavasti:
   ”
         LIITE III

            Luettelo Argentiinan toimielimistä, joilla on valtuudet antaa aitoustodistus

         Argentiina: Ministerio de Agroindustria:
         1 artiklan 3 kohdan a alakohdassa tarkoitettua Argentiinasta peräisin olevaa kuvelihaa varten.
      ”
   3 artikla
   Korvataan täytäntöönpanoasetuksen (EU) N:o 593/2013 liitteen III ensimmäinen luetelmakohta seuraavasti:

               ”—

               MINISTERIO DE AGROINDUSTRIA:
               Argentiinasta peräisin olevan lihan osalta:

                           a)

                           joka vastaa 1 artiklan 1 kohdan c alakohdan määritelmää;

                           b)

                           joka vastaa 2 artiklan a alakohdan määritelmää.”

         4 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 26 päivästä kesäkuuta 2017.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä elokuuta 2017.

            Komission puolesta

            Puheenjohtaja

         Jean-Claude JUNCKER

      (1)  EYVL L 146, 20.6.1996, s. 1.

      (2)  EUVL L 347, 20.12.2013, s. 671.

      (3)  EYVL L 143, 27.6.1995, s. 7.

      (4)  EUVL L 202, 31.7.2008, s. 28.

      (5)  EUVL L 170, 22.6.2013, s. 32.


title: Komission täytäntöönpanoasetus (EU) 2017/1469, annettu 11 päivänä elokuuta 2017, vakuutusta koskevat tiedot sisältävän asiakirjan vakiomuotoisen esitystavan vahvistamisesta (ETA:n kannalta merkityksellinen teksti. )

text:
               12.8.2017

               FI

               Euroopan unionin virallinen lehti

               L 209/19

         KOMISSION TÄYTÄNTÖÖNPANOASETUS (EU) 2017/1469,
   annettu 11 päivänä elokuuta 2017,
   vakuutusta koskevat tiedot sisältävän asiakirjan vakiomuotoisen esitystavan vahvistamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vakuutusten tarjoamisesta 20 päivänä tammikuuta 2016 annetun Euroopan parlamentin ja neuvoston direktiivin (EU) 2016/97 (1) ja erityisesti sen 20 artiklan 9 kohdan,
   sekä katsoo seuraavaa:

               (1)

               Direktiivissä (EU) 2016/97 vaaditaan Euroopan parlamentin ja neuvoston direktiivin 2009/138/EY (2) liitteessä I lueteltujen vahinkovakuutustuotteiden tuottajia laatimaan vakuutusta koskevat tiedot sisältävän vakiomuotoisen asiakirjan, jotta kuluttajat saavat tarvittavat tiedot direktiivin 2009/138/EY liitteessä I luetelluista vahinkovakuutustuotteista tietoon perustuvan päätöksen tekemiseksi.

               (2)

               Direktiivin (EU) 2016/97 20 artiklan 8 kohdassa eritellään, mitä tietoja vakuutusta koskevat tiedot sisältävässä asiakirjassa olisi oltava.

               (3)

               Jotta kuluttajat saisivat helposti luettavat, ymmärrettävät ja vertailtavat tuotetiedot, yhteistä mallia, rakennetta ja muotoa olisi käytettävä esitettäessä direktiivin (EU) 2016/97 20 artiklan 8 kohdassa tarkoitetut tiedot mainitun direktiivin 20 artiklan 5 kohdassa tarkoitetussa vakuutusta koskevat tiedot sisältävässä vakiomuotoisessa asiakirjassa, myös silloin, kun käytetään kuvakkeita tai kuvia. Mahdollisia lisävakuutuksia ja vaihtoehtoisia vakuutusturvia koskevien tietojen edessä ei myöskään tulisi olla valintamerkkejä, rasteja eikä huutomerkkejä, ja vakuutusta koskevat tiedot sisältävässä asiakirjassa olevien tietojen olisi tavallisesti oltava A4-kokoisen paperiarkin kahdella sivulla, mutta niiden ei missään tapauksessa tulisi täyttää enemmän kuin kolme A4-kokoisen paperiarkin sivua.

               (4)

               Tämä asetus perustuu teknisten täytäntöönpanostandardien luonnoksiin, jotka Euroopan vakuutus- ja lisäeläkeviranomainen, jäljempänä ’EVLEV’, on toimittanut komissiolle.

               (5)

               EVLEV on direktiivin 2016/97 20 artiklan 9 kohdan mukaisesti tehnyt kuluttajatutkimuksen vakuutusta koskevat tiedot sisältävästä vakiomuotoisesta asiakirjasta ja kuullut kansallisia viranomaisia. EVLEV on myös järjestänyt avoimet julkiset kuulemiset teknisten täytäntöönpanostandardien luonnoksista, joihin tämä asetus perustuu, analysoinut niistä mahdollisesti syntyviä kustannuksia ja hyötyjä sekä pyytänyt Euroopan parlamentin ja neuvoston asetuksen (EU) N:o 1094/2010 (3) 37 artiklan mukaisesti perustettua vakuutus- ja jälleenvakuutusalan osallisryhmää antamaan lausunnon,

         ON HYVÄKSYNYT TÄMÄN ASETUKSEN:
   1 artikla
   Tuottajan nimi ja yrityksen logo
   1.   Vahinkovakuutustuotteen tuottajan nimi, tuottajan rekisteröintijäsenvaltio, tuottajan lainsäädännöllinen asema ja tarvittaessa tuottajan toimilupanumero on oltava heti otsikon ”vakuutusta koskevat tiedot sisältävä asiakirja” jälkeen ensimmäisen sivun ylälaidassa.
   2.   Tuottaja voi lisätä yrityksensä logon otsikon oikealle puolelle.
   2 artikla
   Viittaus täydellisiin ennen sopimuksen tekoa annettaviin ja sopimusta koskeviin tietoihin
   Vakuutusta koskevat tiedot sisältävässä asiakirjassa on mainittava näkyvästi, että täydelliset ennen sopimuksen tekoa annettavat ja sopimusta koskevat tiedot vahinkovastuutuotteesta annetaan kuluttajalle muissa asiakirjoissa. Kyseisen maininnan on oltava heti vahinkovakuutustuotteen tuottajan nimen alapuolella.
   3 artikla
   Pituus
   Vakuutusta koskevat tiedot sisältävän asiakirjan on painettuna oltava A4-kokoisen paperiarkin kahdella sivulla. Jos poikkeuksellisesti tarvitaan enemmän tilaa, vakuutusta koskevat tiedot sisältävä asiakirja voi painettuna olla enintään kolmella A4-kokoisen paperiarkin sivulla. Kun tuottaja käyttää A4-kokoisen paperiarkin kolme sivua, sen on toimivaltaisen viranomaisen pyynnöstä voitava osoittaa tarvinneensa lisätilaa.
   4 artikla
   Sisällön esittely ja järjestys
   1.   Direktiivin (EU) 2016/97 20 artiklan 8 kohdassa luetellun vakuutusta koskevat tiedot sisältävän asiakirjan tiedot on esitettävä eri jaksoissa noudattaen tämän asetuksen liitteessä olevan vakiomuotoisen esitystavan mukaista rakennetta, sommitelmaa, otsakkeita ja järjestystä sekä käyttäen kirjasinkokoa, jonka x-korkeus on enintään 1,2 mm.
   2.   Jaksojen pituus voi vaihdella kuhunkin jaksoon lisättävien tietojen määrästä riippuen. Lisävakuutuksia ja vaihtoehtoisia vakuutusturvia koskevien tietojen edessä ei saa olla valintamerkkejä, rasteja eikä huutomerkkejä.
   3.   Jos vakuutusta koskevat tiedot sisältävä asiakirja esitetään käyttäen muuta pysyvää välinettä kuin paperia, sommitelman osien kokoa voidaan vaihtaa, edellyttäen että vakiomuotoisen esitystavan sommitelmaa, otsakkeita ja järjestystä sekä eri kohtien suhteellista merkittävyyttä ja kokoa ei muuteta.
   4.   Jos muun pysyvän välineen kuin paperin mitat ovat sellaiset, että kahteen sarakkeeseen jaettu sommitelma ei ole käyttökelpoinen ratkaisu, tiedot voidaan esittää yhdessä sarakkeessa, edellyttäen että noudatetaan seuraavaa järjestystä:

               a)

               ”Minkä tyyppinen vakuutus on kyseessä?”

               b)

               ”Mitä vakuutus kattaa?”

               c)

               ”Mitä vakuutus ei kata?”

               d)

               ”Onko vakuutusturvalle mitään rajoitteita?”

               e)

               ”Missä vakuutusturva on voimassa?”

               f)

               ”Mitkä ovat velvoitteeni?”

               g)

               ”Kuinka ja milloin suoritan maksun?”

               h)

               ”Milloin vakuutusturva alkaa ja päättyy?”

               i)

               ”Miten irtisanon sopimuksen?”.

         5.   Digitaalisten välineiden, myös kerrostamisen ja ponnahdusikkunoiden, käyttö on sallittua, edellyttäen että kaikki direktiivin (EU) 2016/97 20 artiklan 8 kohdassa tarkoitetut tiedot annetaan vakuutusta koskevat tiedot sisältävän asiakirjan päätekstiosuudessa ja että tällaisten välineiden käyttö ei vie kuluttajan huomiota pois pääasiakirjan sisällöstä.
   Kerrostamisella ja ponnahdusikkunoilla annettavissa tiedoissa ei saa olla markkinointi- eikä mainosaineistoa.
   5 artikla
   Selkeä kieli
   Vakuutusta koskevat tiedot sisältävä asiakirja on laadittava selkeällä kielellä, jotta kuluttajan on helpompi ymmärtää asiakirjan sisältö, ja siinä on keskityttävä tärkeimpiin tietoihin, jotka kuluttaja tarvitsee tietoon perustuvan päätöksen tekemiseksi. Jargonia on vältettävä.
   6 artikla
   Otsakkeet ja niiden alla olevat tiedot
   1.   Vakuutusta koskevat tiedot sisältävän asiakirjan jaksojen otsakkeet ja niiden alla olevat tiedot ovat seuraavat:

               a)

               tiedot direktiivin (EU) 2016/97 20 artiklan 8 kohdan a alakohdassa tarkoitetusta vakuutuksen tyypistä ovat otsakkeen ”Minkä tyyppinen vakuutus on kyseessä?” alla asiakirjan ylälaidassa;

               b)

               tiedot direktiivin (EU) 2016/97 20 artiklan 8 kohdan a alakohdassa tarkoitetuista pääasiallisista vakuutuksen kohteena olevista riskeistä ovat otsakkeen ”Mitä vakuutus kattaa?” alla. Kunkin tässä jaksossa olevan tiedon edessä on oltava vihreä valintamerkki;

               c)

               tiedot direktiivin (EU) 2016/97 20 artiklan 8 kohdan b alakohdassa tarkoitetusta vakuutusmäärästä ovat otsakkeen ”Mitä vakuutus kattaa?” alla;

               d)

               tiedot direktiivin (EU) 2016/97 20 artiklan 8 kohdan b alakohdassa tarkoitetusta maantieteellisestä kattavuudesta ovat otsakkeen ”Missä vakuutusturva on voimassa?” alla. Kunkin tässä jaksossa olevan tiedon edessä on oltava sininen valintamerkki;

               e)

               tiedot direktiivin (EU) 2016/97 20 artiklan 8 kohdan b alakohdassa tarkoitetusta yhteenvedosta, joka koskee vakuutuksen kattamattomia riskejä, ovat otsakkeen ”Mitä vakuutus ei kata?” alla; Kunkin tässä osassa olevan tiedon edessä on oltava punainen rasti ”X”;

               f)

               tiedot direktiivin (EU) 2016/97 20 artiklan 8 kohdan d alakohdassa tarkoitetuista tärkeimmistä korvausvastuun rajoituksista ovat otsakkeen ”Onko vakuutusturvalle mitään rajoitteita?” alla; Kunkin tässä jaksossa olevan tiedon edessä on oltava oranssi huutomerkki;

               g)

               tiedot direktiivin (EU) 2016/97 20 artiklan 8 kohdan e, f ja g alakohdassa tarkoitetuista asiaankuuluvista velvoitteista ovat otsakkeen ”Mitkä ovat velvoitteeni?” alla;

               h)

               tiedot direktiivin (EU) 2016/97 20 artiklan 8 kohdan c alakohdassa tarkoitetuista vakuutusmaksujen maksutavasta ja maksukaudesta ovat otsakkeen ”Kuinka ja milloin suoritan maksun?” alla;

               i)

               tiedot direktiivin (EU) 2016/97 20 artiklan 8 kohdan h alakohdassa tarkoitetusta sopimuksen voimassaoloajasta ovat otsakkeen ”Milloin vakuutusturva alkaa ja päättyy?” alla;

               j)

               tiedot direktiivin (EU) 2016/97 20 artiklan 8 kohdan i alakohdassa tarkoitetusta sopimuksen irtisanomistavasta ovat otsakkeen ”Miten irtisanon sopimuksen?” alla.

         2.   Alaotsakkeita saadaan käyttää tarvittaessa
   7 artikla
   Kuvakkeiden käyttö
   1.   Kunkin jakson ylälaidassa on lisäksi oltava asianomaisen jakson otsakkeen sisältöä ilmaiseva kuvake seuraavasti:

               a)

               direktiivin (EU) 2016/97 20 artiklan 8 kohdan b alakohdassa tarkoitettuja pääasiallisia vakuutuksen kohteena olevia riskejä koskevien tietojen ylälaidassa on oltava sateenvarjoa esittävä valkoinen kuvake vihreällä taustalla tai sateenvarjoa esittävä vihreä kuvake valkoisella taustalla;

               b)

               direktiivin (EU) 2016/97 20 artiklan 8 kohdan b alakohdassa tarkoitettua maantieteellistä kattavuutta koskevien tietojen ylälaidassa on oltava maapalloa esittävä valkoinen kuvake sinisellä taustalla tai maapalloa esittävä sininen kuvake valkoisella taustalla;

               c)

               direktiivin (EU) 2016/97 20 artiklan 8 kohdan b alakohdassa tarkoitettuja vakuutuksen kattamattomia riskejä koskevien tietojen ylälaidassa on kolmion sisällä oltava valkoinen rasti ”X” punaisella taustalla tai punainen rasti ”X” valkoisella taustalla;

               d)

               direktiivin (EU) 2016/97 20 artiklan 8 kohdan d alakohdassa tarkoitettuja tärkeimpiä korvausvastuun rajoituksia koskevien tietojen ylälaidassa on kolmion sisällä oltava valkoinen huutomerkki ”!” oranssilla taustalla tai oranssi huutomerkki ”!” valkoisella taustalla;

               e)

               direktiivin 2016/97 20 artiklan 8 kohdan e alakohdassa tarkoitettuja velvoitteita sopimuksen alussa, f alakohdassa tarkoitettuja velvoitteita sopimuksen voimassaoloaikana ja g alakohdassa tarkoitettuja velvoitteita siinä tapauksessa, että korvausvaatimus esitetään, koskevien tietojen ylälaidassa on oltava kädenpuristusta esittävä valkoinen kuvake vihreällä taustalla tai kädenpuristusta esittävä vihreä kuvake valkoisella taustalla;

               f)

               direktiivin (EU) 2016/97 20 artiklan 8 kohdan c alakohdassa tarkoitettuja vakuutusmaksujen maksutapaa ja maksukautta koskevien tietojen ylälaidassa on oltava kolikkoa esittävä valkoinen kuvake keltaisella taustalla tai kolikkoa esittävä keltainen kuvake valkoisella taustalla;

               g)

               direktiivin (EU) 2016/97 20 artiklan 8 kohdan h alakohdassa tarkoitettua sopimuksen voimassaoloaikaa koskevien tietojen ylälaidassa on oltava tiimalasia esittävä valkoinen kuvake sinisellä taustalla tai tiimalasia esittävä sininen kuvake valkoisella taustalla;

               h)

               direktiivin (EU) 2016/97 20 artiklan 8 kohdan i alakohdassa tarkoitettua sopimuksen irtisanomistapaa koskevien tietojen ylälaidassa on oltava avointa kämmentä esittävä valkoinen kuvake mustalla taustalla tai avointa kämmentä esittävä musta kuvake valkoisella taustalla.

         2.   Kaikki kuvakkeet on esitettävä johdonmukaisella tavalla liitteessä olevaa vakiomuotoista esitystapaa noudattaen.
   3.   Edellä 1 ja 2 kohdassa tarkoitetut kuvakkeet voivat olla mustavalkoisia, kun vakuutusta koskevat tiedot sisältävä asiakirja on painettu tai valokopioitu mustavalkoisena.
   8 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä elokuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 26, 2.2.2016, s. 19.

      (2)  Euroopan parlamentin ja neuvoston direktiivi 2009/138/EY, annettu 25 päivänä marraskuuta 2009, vakuutus- ja jälleenvakuutustoiminnan aloittamisesta ja harjoittamisesta (Solvenssi II) (EUVL L 335, 17.12.2009, s. 1).

      (3)  Euroopan parlamentin ja neuvoston asetus (EU) N:o 1094/2010, annettu 24 päivänä marraskuuta 2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta (EUVL L 331, 15.12.2010, s. 48).

      LIITE


title: Komission täytäntöönpanoasetus (EU) N:o 670/2011, annettu 12 päivänä heinäkuuta 2011 , neuvoston asetuksen (EY) N:o 479/2008 soveltamista koskevista eräistä yksityiskohtaisista säännöistä tiettyjen viinialan tuotteiden suojattujen alkuperänimitysten, maantieteellisten merkintöjen ja perinteisten merkintöjen sekä merkintöjen ja esittelyn osalta annetun asetuksen (EY) N:o 607/2009 muuttamisesta

text:
               13.7.2011

               FI

               Euroopan unionin virallinen lehti

               L 183/6

         KOMISSION TÄYTÄNTÖÖNPANOASETUS (EU) N:o 670/2011,
   annettu 12 päivänä heinäkuuta 2011,
   neuvoston asetuksen (EY) N:o 479/2008 soveltamista koskevista eräistä yksityiskohtaisista säännöistä tiettyjen viinialan tuotteiden suojattujen alkuperänimitysten, maantieteellisten merkintöjen ja perinteisten merkintöjen sekä merkintöjen ja esittelyn osalta annetun asetuksen (EY) N:o 607/2009 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 121 artiklan ensimmäisen kohdan k, l ja m alakohdan sekä 203 b artiklan yhdessä sen 4 artiklan kanssa,
   sekä katsoo seuraavaa:

               (1)

               Yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä 31 päivänä elokuuta 2009 annetussa komission asetuksessa (EY) N:o 792/2009 (2) vahvistetaan jäsenvaltioiden toimivaltaisten viranomaisten komissiolle toimittamien tietojen ja asiakirjojen tiedoksiantamista koskevat yhteiset säännöt. Kyseiset säännöt koskevat erityisesti jäsenvaltioiden velvollisuutta käyttää komission niiden käyttöön asettamia tietojärjestelmiä ja tietojen lähettämiseen valtuutettujen viranomaisten tai henkilöiden käyttöoikeuksien vahvistamista. Lisäksi kyseisessä asetuksessa vahvistetaan tietojärjestelmiin sovellettavat yleiset periaatteet, jotta asiakirjojen aitous, eheys ja luettavuus voidaan varmistaa kaikkina aikoina, sekä säädetään henkilötietojen suojaamisesta.

               (2)

               Komissio on osana sisäisiä menettelyjään ja suojattujen alkuperänimitysten, suojattujen maantieteellisten merkintöjen ja perinteisten merkintöjen hallinnointiin osallistuvien viranomaisten kanssa tekemäänsä yhteistyötä kehittänyt asetuksen (EY) N:o 1234/2007 II osaston I luvun I a jakson mukaisesti tietojärjestelmän, jolla se pystyy hallinnoimaan asetuksen (EY) N:o 1234/2007 ja neuvoston asetuksen (EY) N:o 479/2008 soveltamista koskevista eräistä yksityiskohtaisista säännöistä tiettyjen viinialan tuotteiden suojattujen alkuperänimitysten, maantieteellisten merkintöjen ja perinteisten merkintöjen sekä merkintöjen ja esittelyn osalta 14 päivänä heinäkuuta 2009 annetun komission asetuksen (EY) N:o 607/2009 (3) mukaisesti vaadittuja asiakirjoja ja menettelyjä sähköisesti jäsenvaltioiden ja kolmansien maiden toimivaltaisten viranomaisten sekä ammattialan järjestöjen luonnollisten ja oikeushenkilöiden kanssa, joiden edun mukaista on toimia tämän asetuksen mukaisesti.

               (3)

               Kyseisellä järjestelmällä katsotaan voitavan tehdä eräitä asetuksessa (EY) N:o 607/2009 säädettyjä tiedonantoja erityisesti maantieteellisten merkintöjen, alkuperänimitysten ja perinteisten merkintöjen suojaamismenettelyjen sekä asianomaisten nimitysten tietokannan ja niiden suojaamisen osalta säädettyjen rekisterien ylläpidon osalta asetuksen (EY) N:o 792/2009 mukaisesti tai soveltamalla kyseisessä asetuksessa vahvistettuja periaatteita soveltuvin osin.

               (4)

               Lisäksi jo käytössä olevilla komission tietojärjestelmillä, joiden avulla voidaan toimittaa yhteisen maatalouspolitiikan puitteissa tehtävien tarkastusten osalta toimivaltaisia viranomaisia ja elimiä koskevia tietoja, voidaan saavuttaa kyseisellä alalla erityistavoitteita, jotka liittyvät maantieteellisiin merkintöihin, alkuperänimityksiin ja perinteisiin merkintöihin. Kyseisiä järjestelmiä olisi sovellettava sellaisten tietojen toimittamiseksi, jotka liittyvät nimitysten suojahakemusten käsittelystä jäsenvaltioissa tai kolmansissa maissa vastuussa oleviin viranomaisiin ja sellaisten viinien, joilla ei ole suojattua alkuperänimitystä tai suojattua maantieteellistä merkintää, sertifioinnista vastuussa oleviin viranomaisiin.

               (5)

               Komission perustamien tietojärjestelmien käytöstä saatujen kokemusten perusteella on tehokkaan hallinnon varmistamiseksi tarpeen yksinkertaistaa tiedonantoja ja parantaa kyseisten tietojen hallinnointia ja saataville asettamista asetuksen (EY) N:o 607/2009 nojalla asetuksen (EY) N:o 792/2009 mukaisesti. Jotta jäsenvaltioiden toimivaltaisilla viranomaisilla olisi keinot saada tietoonsa kansallisella tasolla käyttöön otetut lait, asetukset ja hallinnolliset määräykset asetuksen (EY) N:o 1234/2007 118 z artiklan 2 kohdan ja 120 a artiklan mukaisesti, olisi tarkastusten ja jäsenvaltioiden välisen yhteistyön, joista on säädetty komission asetuksella (EU) N:o 555/2008 (4), yksinkertaistamiseksi ja helpottamiseksi pyydettävä jäsenvaltioita toimittamaan komissiolle eräitä tuotteiden sertifioinnin kannalta tärkeitä tietoja, sekä säädettävä, että jos kyseiset tiedot ovat kuluttajille hyödyksi, komissio asettaa ne toimivaltaisten viranomaisten ja yleisön saataville.

               (6)

               Lisäksi olisi selkeyden vuoksi ja hallintokustannusten pienentämiseksi säädettävä eräiden asetuksessa (EY) N:o 607/2009 säädettyjen tiedonantojen sisällöstä sekä yksinkertaistettava menettelyjä.

               (7)

               Siirtymäsäännöksiin, jotka on annettu helpottamaan siirtymistä neuvoston asetuksen (EY) N:o 1493/1999 (5) ja (EY) N:o 479/2008 (6) säännöksistä asetuksen (EY) N:o 1234/2007 säännöksiin, liittyy tulkintavaikeuksia sovellettavien menettelyjen laajuuden ja keston osalta. Sen vuoksi asetuksen (EY) N:o 1234/2007 118 s säännösten soveltamisalaa yhteydessä 118 q artiklan säännöksiin olisi täsmennettävä muutosten luonteen, viitekausien ja siirtymävaiheen keston osalta.

               (8)

               Sen vuoksi asetusta (EY) N:o 607/2009 olisi muutettava.

               (9)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 607/2009 seuraavasti:

               1)

               Korvataan 3 artikla seuraavasti:
               ”3 artikla
               Suojan hakeminen
               Alkuperänimityksen tai maantieteellisen merkinnän suojaa koskevassa hakemuksessa on oltava asetuksen (EY) N:o 1234/2007 118 c ja 118 d artiklassa vaaditut asiakirjat, eritelmä ja yhtenäinen asiakirja.
               Hakemus ja yhtenäinen asiakirja on toimitettava komissiolle tämän asetuksen 70 a artiklan 1 kohdan mukaisesti.”

               2)

               Korvataan 9 artikla seuraavasti:
               ”9 artikla
               Hakemuksen jättäminen
               1.   Päivänä, jona hakemus on toimitettu komissiolle, pidetään päivää, jona komissio vastaanottaa hakemuksen.
               2.   Komissio lähettää jäsenvaltion tai kolmannen maan toimivaltaiselle viranomaiselle tai asianomaiseen kolmanteen maahan sijoittautuneelle hakijalle vastaanottoilmoituksen ja antaa hakemukselle tiedostonumeron.
               Vastaanottoilmoituksessa on oltava vähintään seuraavat tiedot:

                           a)

                           tiedostonumero;

                           b)

                           rekisteröitävä nimi;

                           c)

                           hakemuksen vastaanottopäivä.”

               3)

               Korvataan 11 artikla seuraavasti:
               ”11 artikla
               Tutkittavaksi ottamisen edellytykset
               1.   Hakemus voidaan ottaa tutkittavaksi, jos yhtenäinen asiakirja on täytetty asianmukaisesti ja hakemukseen on liitetty todistusasiakirjat. Yhtenäistä asiakirjaa pidetään asianmukaisesti täytettynä, jos kaikki 70 a artiklassa tarkoitettujen tietojärjestelmien vaaditut pakolliset kohdat on täytetty.
               Tällöin hakemusta pidetään sellaisena, että se voidaan ottaa tutkittavaksi, päivänä, jona komissio vastaanottaa hakemuksen. Hakijalle ilmoitetaan tästä.
               Kyseinen päivämäärä julkistetaan.
               2.   Hakemusta ei voida ottaa tutkittavaksi, jos sitä ei ole täytetty tai jos se on täytetty vain osittain tai jos 1 kohdassa tarkoitettuja todistusasiakirjoja ei ole toimitettu samaan aikaan hakemuksen kanssa tai jos kyseiset todistusasiakirjat ovat puutteelliset.
               3.   Jos hakemusta ei voida ottaa tutkittavaksi, jäsenvaltion tai kolmannen maan toimivaltaisille viranomaisille tai asianomaiseen kolmanteen maahan sijoittautuneelle hakijalle ilmoitetaan syyt, joiden takia hakemusta ei ole otettu tutkittavaksi, ja mainitaan, että näiden on jätettävä uusi, asianmukaisesti täytetty hakemus”.

               4)

               Korvataan 12 artiklan 1 kohta seuraavasti:
               ”1.   Jos hakemus, joka voidaan ottaa tutkittavaksi, ei ole asetuksen (EY) N:o 1234/2007 118 c ja 118 d artiklassa säädettyjen vaatimusten mukainen, komissio ilmoittaa jäsenvaltion tai kolmannen maan viranomaisille tai asianomaiseen kolmanteen maahan sijoittautuneelle hakijalle hylkäysperusteet sekä vähintään kahden kuukauden pituisen määräajan, jonka kuluessa voidaan peruuttaa hakemus, muuttaa hakemusta tai toimittaa huomautuksia.”

               5)

               Korvataan 14 artikla seuraavasti:
               ”14 artikla
               Vastaväitteiden toimittaminen yhteisön menettelyssä
               1.   Asetuksen (EY) N:o 1234/2007 118 h artiklassa tarkoitetut vastaväitteet on toimitettava tämän asetuksen 70 a artiklan 1 kohdan mukaisesti. Päivänä, jona vastaväite on toimitettu komissiolle, pidetään päivää, jona komissio vastaanottaa vastaväitteen. Kyseinen päivämäärä annetaan tiedoksi viranomaisille ja henkilöille, joita tämä asetus koskee.
               2.   Komissio lähettää vastaanottoilmoituksen ja antaa vastaväitteelle tiedostonumeron.
               Vastaanottoilmoituksessa on oltava vähintään seuraavat tiedot:

                           a)

                           tiedostonumero;

                           b)

                           vastaväitteen vastaanottopäivä."

               6)

               Korvataan 18 artikla seuraavasti:
               ”18 artikla
               Rekisteri
               1.   Komissio perustaa asetuksen (EY) N:o 1234/2007 118 n artiklan mukaisesti suojattujen alkuperänimitysten ja suojattujen maantieteellisten merkintöjen rekisterin, jäljempänä ’rekisteri’, ja ylläpitää kyseistä rekisteriä. Se perustetaan sähköiseen E-Bacchus-tietokantaan asianomaisille nimityksille myönnettävää suojaa koskevien päätösten perusteella.
               2.   Hyväksytyt alkuperänimitykset ja maantieteelliset merkinnät kirjataan rekisteriin.
               Asetuksen (EY) N:o 1234/2007 118 s artiklan 1 kohdan nojalla rekisteröidyistä nimistä komissio kirjaa rekisteriin tämän artiklan 3 kohdassa säädetyt tiedot.
               3.   Komissio kirjaa rekisteriin seuraavat tiedot:

                           a)

                           suojattu nimitys;

                           b)

                           tiedostonumero;

                           c)

                           tieto siitä, onko nimi suojattu maantieteellisenä merkintänä vai alkuperänimityksenä;

                           d)

                           alkuperämaa(t);

                           e)

                           rekisteröintipäivä;

                           f)

                           nimitystä suojaavan oikeudellisen asiakirjan viitetiedot;

                           g)

                           yhtenäisen asiakirjan viitetiedot.

                     4.   Rekisterin tiedot ovat julkisesti saatavilla.”

               7)

               Korvataan 20 artiklan 1, 2 ja 3 kohta seuraavasti:
               ”1.   Hakemus, jonka asetuksen (EY) N:o 1234/2007 118 e artiklassa tarkoitettu hakija tekee suojatun alkuperänimityksen tai maantieteellisen merkinnän eritelmän muutoksen hyväksyttämiseksi, on toimitettava tämän asetuksen 70 a artiklan 1 kohdan mukaisesti.
               2.   Hakemus, jonka asetuksen (EY) N:o 1234/2007 118 q artiklassa tarkoitettu hakija tekee eritelmän muutoksen hyväksyttämiseksi, voidaan ottaa tutkittavaksi, jos komissiolle on toimitettu kyseisen asetuksen 118 d artiklan 2 kohdan mukaisesti vaaditut tiedot ja asianmukaisesti täytetty hakemus.
               3.   Asetuksen (EY) N:o 1234/2007 118 q artiklan 2 kohdan ensimmäisen virkkeen soveltamiseksi sovelletaan tämän asetuksen 9–18 artiklaa soveltuvin osin.”

               8)

               Korvataan 21 artikla seuraavasti:
               ”21 artikla
               Peruutuspyynnön tekeminen
               1.   Asetuksen (EY) N:o 1234/2007 118 r artiklan mukainen peruutuspyyntö on toimitettava tämän asetuksen 70 a artiklan 1 kohdan mukaisesti. Päivänä, jona peruutuspyyntö on toimitettu komissiolle, pidetään päivää, jona komissio vastaanottaa pyynnön. Kyseinen päivämäärä julkistetaan.
               2.   Komissio lähettää vastaanottoilmoituksen ja antaa pyynnölle tiedostonumeron.
               Vastaanottoilmoituksessa on oltava vähintään seuraavat tiedot:

                           a)

                           tiedostonumero;

                           b)

                           pyynnön vastaanottopäivä.

                     3.   Jos peruutus tehdään komission aloitteesta, 1 ja 2 kohtaa ei sovelleta.”

               9)

               Lisätään 22 artiklaan 5 kohta seuraavasti:
               ”5.   Edellä olevassa 3 kohdassa tarkoitetut tiedonannot komissiolle on tehtävä 70 a artiklan 1 kohdan mukaisesti.”

               10)

               Lisätään 23 artiklan 1 kohtaan kolmas alakohta seuraavasti:
               ”Ensimmäisessä ja toisessa alakohdassa tarkoitetut tiedonannot komissiolle on tehtävä 70 a artiklan 1 kohdan mukaisesti.”

               11)

               Korvataan 28 artiklan 1 kohdan toinen alakohta seuraavasti:
               ”Pyyntö on toimitettava 70 a artiklan 1 kohdan mukaisesti. Päivänä, jona muuttamispyyntö on toimitettu komissiolle, pidetään päivää, jona komissio vastaanottaa pyynnön.”

               12)

               Korvataan 30 artikla seuraavasti:
               ”30 artikla
               Suojan hakeminen
               1.   Jäsenvaltion tai kolmannen maan toimivaltaisten viranomaisten tai edustavien ammattialan järjestöjen on toimitettava perinteisen merkinnän suojaa koskeva hakemus 70 a artiklan 1 kohdan mukaisesti. Sen mukana on oltava jäsenvaltion lainsäädäntö tai asianomaisessa kolmannessa maassa viinintuottajiin sovellettavat säännöt, jotka koskevat asianomaisen merkinnän käyttöä, sekä viittaus tällaiseen lainsäädäntöön tai tällaisiin sääntöihin.
               2.   Jas hakemuksen tekee kolmanteen maahan sijoittautunut edustava ammattialan järjestö, hakijan on toimitettava komissiolle kyseistä edustavaa ammattialan järjestöä ja sen jäseniä koskevat tiedot 70 a artiklan 1 kohdan mukaisesti. Komissio julkaisee nämä tiedot.”

               13)

               Korvataan 33 artikla seuraavasti:
               ”33 artikla
               Hakemuksen jättäminen
               1.   Päivänä, jona hakemus on toimitettu komissiolle, pidetään päivää, jona komissio vastaanottaa hakemuksen.
               2.   Komissio lähettää jäsenvaltion tai kolmannen maan viranomaiselle tai asianomaiseen kolmanteen maahan sijoittautuneelle hakijalle vastaanottoilmoituksen ja antaa hakemukselle tiedostonumeron.
               Vastaanottoilmoituksessa on oltava vähintään seuraavat tiedot:

                           a)

                           tiedostonumero;

                           b)

                           perinteinen merkintä;

                           c)

                           hakemuksen vastaanottopäivä.”

               14)

               Korvataan 34 artikla seuraavasti:
               ”34 artikla
               Tutkittavaksi ottamisen edellytykset
               1.   Hakemus voidaan ottaa tutkittavaksi, jos hakemuslomake on täytetty asianmukaisesti ja hakemukseen on liitetty 30 artiklan säännösten mukaisesti vaaditut asiakirjat. Hakemuslomaketta pidetään asianmukaisesti täytettynä, jos kaikki 70 a artiklassa tarkoitettujen tietojärjestelmien vaaditut pakolliset kohdat on täytetty.
               Tällöin hakemusta pidetään sellaisena, että se voidaan ottaa tutkittavaksi, päivänä, jona komissio vastaanottaa hakemuksen. Hakijalle ilmoitetaan tästä.
               Kyseinen päivämäärä julkistetaan.
               2.   Hakemuslomaketta ei voida ottaa tutkittavaksi, jos sitä ei ole täytetty tai jos se on täytetty vain osittain tai jos 1 kohdassa tarkoitettuja asiakirjoja ei ole toimitettu samaan aikaan hakemuksen kanssa tai jos kyseiset asiakirjat ovat puutteelliset.
               3.   Jos hakemusta ei voida ottaa tutkittavaksi, jäsenvaltion tai kolmannen maan viranomaisille tai asianomaiseen kolmanteen maahan sijoittautuneelle hakijalle ilmoitetaan syyt, joiden takia hakemusta ei ole otettu tutkittavaksi, ja mainitaan, että näiden on jätettävä uusi, asianmukaisesti täytetty hakemus.”

               15)

               Korvataan 37 artiklan 2 ja 3 kohta seuraavasti:
               ”2.   Vastaväite on toimitettava 70 a artiklan 1 kohdan mukaisesti. Päivänä, jona vastaväite on toimitettu komissiolle, pidetään päivää, jona komissio vastaanottaa vastaväitteen.
               3.   Komissio lähettää vastaanottoilmoituksen ja antaa vastaväitteelle tiedostonumeron.
               Vastaanottoilmoituksessa on oltava vähintään seuraavat tiedot:

                           a)

                           tiedostonumero;

                           b)

                           vastaväitteen vastaanottopäivä.”

               16)

               Korvataan 40 artikla seuraavasti:
               ”40 artikla
               Yleinen suoja
               1.   Jos perinteinen merkintä, jolle haetaan suojaa, on asetuksen (EY) N:o 1234/2007 118 u 1 artiklassa ja tämän asetuksen 31 ja 35 artiklassa säädettyjen edellytysten mukainen eikä sitä hylätä tämän asetuksen 36, 38 ja 39 artiklan nojalla, se kirjataan määritelmineen sähköiseen e-Bacchus-tietokantaan asetuksen (EY) N:o 1234/2007 118 u artiklan 2 kohdan mukaisesti niiden tietojen perusteella, jotka on toimitettu komissiolle tämän asetuksen 70 a artiklan 1 kohdan mukaisesti, ja seuraavat tiedot mainitaan:

                           a)

                           31 artiklan 1 kohdassa tarkoitettu kieli;

                           b)

                           suojan saaneen rypäletuotteen luokka tai luokat;

                           c)

                           viittaus sen jäsenvaltion tai sen kolmannen maan kansalliseen lainsäädäntöön, jossa perinteinen merkintä on määritelty ja säännelty, tai kolmansissa maissa viinintuottajiin sovellettaviin sääntöihin, edustavien ammattialan järjestöjen vahvistamat säännöt mukaan luettuina, jos kyseisissä kolmansissa maissa ei ole kansallista lainsäädäntöä;

                           d)

                           tiivistelmä määritelmästä tai käyttöedellytyksistä;

                           e)

                           alkuperämaa(t);

                           f)

                           päivä, jona merkintä sisällytettiin sähköiseen e-Bacchus-tietokantaan.

                     2.   Sähköiseen e-Bacchus-tietokantaan kirjatut perinteiset merkinnät suojataan ainoastaan sillä kielellä ja niiden rypäletuotteiden luokkien osalta, joita hakemuksessa tarkoitetaan, seuraavilta:

                           a)

                           väärinkäytöltä, vaikka suojattuun merkintään olisi liitetty sellainen ilmaisu kuin ”tyylinen”, ”tyyppinen”, ”menetelmä”, ”tuotettu kuten”, ”jäljitelmä”, ”makuinen”, ”kaltainen” tai muu vastaava merkintä;

                           b)

                           muilta vääriltä tai harhaanjohtavilta merkinnöiltä, jotka liittyvät viinin laatuun, ominaisuuksiin tai olennaisiin ominaispiirteisiin ja jotka on merkitty sisä- tai ulkopakkaukseen, mainoksiin tai tuotetta koskeviin asiakirjoihin;

                           c)

                           muilta käytännöiltä, jotka saattaisivat johtaa kuluttajia harhaan, ja erityisesti sellaisilta, joista voisi luulla viinillä olevan suojattu perinteinen merkintä.

                     3.   Sähköiseen e-Bacchus-tietokantaan kirjatut perinteiset merkinnät julkistetaan.”

               17)

               Korvataan 42 artiklan 1 kohdan kolmas alakohta seuraavasti:
               ”Suojatun homonyymisen nimen käyttö on sallittua edellyttäen, että uuden suojatun homonyymisen nimen ja sähköiseen e-Bacchus-tietokantaan jo sisällytetyn perinteisen merkinnän välillä on käytännössä riittävä ero, ottaen huomioon tarve varmistaa kyseisten tuottajien tasavertainen kohtelu ja se, ettei kuluttajaa johdeta harhaan.”

               18)

               Korvataan 45 artikla seuraavasti:
               ”45 artikla
               Peruutuspyynnön tekeminen
               1.   Asianmukaisesti perustellun peruutuspyynnön voi jättää komissiolle 70 a artiklan 1 kohdan mukaisesti jäsenvaltio, kolmas maa sekä luonnollinen tai oikeushenkilö, jonka oikeutettua etua asia koskee. Päivänä, jona pyyntö on toimitettu komissiolle, pidetään päivää, jona komissio vastaanottaa pyynnön. Kyseinen päivämäärä julkistetaan.
               2.   Komissio lähettää vastaanottoilmoituksen ja antaa pyynnölle tiedostonumeron.
               Vastaanottoilmoituksessa on oltava vähintään seuraavat tiedot:

                           a)

                           tiedostonumero;

                           b)

                           pyynnön vastaanottopäivä.

                     3.   Jos peruutus tehdään komission aloitteesta, 1 ja 2 kohtaa ei sovelleta.”

               19)

               Korvataan 47 artiklan 5 kohta seuraavasti:
               ”5.   Kun peruutus tulee voimaan, komissio poistaa nimen sähköisestä e-Bacchus-tietokannasta.”

               20)

               Korvataan 63 artiklan 1 kohta seuraavasti:
               ”1.   Jäsenvaltion on nimettävä yksi tai useampi toimivaltainen viranomainen, joka vastaa asetuksen (EY) N:o 1234/2007 118 z artiklan 2 kohdan a alakohdassa säädetyn sertifiointimenettelyn varmistamisesta Euroopan parlamentin ja neuvoston asetuksen (EY) N:o 882/2004 (7) 4 artiklassa vahvistettujen perusteiden mukaisesti.
               Jokaisen jäsenvaltion on toimitettava komissiolle ennen 1 päivää lokakuuta 2011 tämän asetuksen 70 a artiklan 1 kohdan mukaisesti seuraavat tiedot ja niiden mahdolliset muutokset:

                           a)

                           niiden toimivaltaisten viranomaisten nimet, osoitteet, yhteyshenkilöt ja sähköpostiosoitteet, joiden toimivaltaan tämän artiklan soveltaminen kuuluu;

                           b)

                           kaikkien niiden elinten nimet, osoitteet, yhteyshenkilöt ja sähköpostiosoitteet, jotka on valtuuttanut toimivaltainen viranomainen, jonka toimivaltaan tämän artiklan soveltaminen kuuluu;

                           c)

                           toimenpiteet, jotka on toteutettu tämän artiklan soveltamiseksi, jos kyseisillä säännöksillä on erityistä merkitystä asetuksessa (EY) N:o 555/2008 tarkoitetulle jäsenvaltioiden väliselle yhteistyölle;

                           d)

                           rypälelajikkeet, joihin sovelletaan asetuksen (EY) N:o 1234/2007 118 z artiklan 2 kohtaa ja 120 a artiklaa.

                     Komissio laatii jäsenvaltioiden ilmoittamien tietojen perusteella luettelon toimivaltaisten viranomaisten ja valtuutettujen laitosten tai elinten nimistä ja osoitteista sekä sallituista rypälelajikkeista ja pitää luettelon ajan tasalla. Komissio julkaisee kyseisen luettelon.

               21)

               Lisätään V lukuun 70 a ja 70 b artikla seuraavasti:
               ”70 a artikla
               Komission, jäsenvaltioiden, kolmansien maiden ja muiden toimijoiden välisiin tiedonantoihin sovellettava menetelmä
               1.   Kun tähän kohtaan viitataan, tämän asetuksen soveltamiseksi tarvittavat asiakirjat ja tiedot on toimitettava komissiolle seuraavalla menetelmällä:

                           a)

                           kun kyseessä ovat jäsenvaltioiden toimivaltaiset viranomaiset, komission näiden käyttöön asettaman tietojärjestelmän välityksellä asetuksen (EY) N:o 792/2009 säännösten mukaisesti;

                           b)

                           kun kyseessä ovat kolmansien maiden toimivaltaiset viranomaiset ja edustavat ammattialan järjestöt sekä luonnolliset ja oikeushenkilöt, joiden oikeutetun edun mukaista on toimia tämän asetuksen mukaisesti, sähköisesti menetelmillä ja lomakkeilla, jotka komissio on asettanut näiden käyttöön ja joihin on pääsy tämän asetuksen liitteessä XVIII esitetyin edellytyksin.
                           Tiedonannot voidaan kuitenkin tehdä kyseisillä lomakkeilla paperimuodossa.
                           Hakemusten jättämisestä ja tiedonantojen sisällöstä vastaavat tapauksen mukaan kolmansien maiden nimeämät toimivaltaiset viranomaiset, edustavat ammattialan järjestöt tai asiaan osallistuvat luonnolliset tai oikeushenkilöt.

                     2.   Komissio toimittaa tiedot tämän asetuksen soveltamisalaan kuuluville viranomaisille, henkilöille ja tapauksen mukaan yleisölle sekä asettaa tiedot näiden saataville perustamiensa tietojärjestelmien välityksellä.
               Tämän asetuksen soveltamisalaan kuuluvat viranomaiset ja henkilöt voivat ottaa yhteyttä komissioon liitteen XIX mukaisesti saadakseen tietoa tietojärjestelmien käyttöoikeutta sekä tiedonantojen ja tietojen saataville asettamista koskevista käytännön järjestelyistä.
               3.   Tämän artiklan 1 kohdan b alakohdassa ja 2 kohdassa tarkoitettuihin tiedonantoihin ja tietojen saataville asettamiseen sovelletaan asetuksen (EY) N:o 792/2009 5 artiklan 2 kohtaa ja 6, 7 ja 8 artiklaa soveltuvin osin.
               4.   Edellä olevan 1 kohdan b alakohdan soveltamiseksi tietojärjestelmien käyttöoikeuksien myöntämisestä kolmansien maiden toimivaltaisille viranomaisille, edustaville ammattialan järjestöille sekä luonnollisille ja oikeushenkilöille, joiden oikeutetun edun mukaista on toimia tämän asetuksen mukaisesti, vastaavat komission tietojärjestelmien vastuuhenkilöt.
               Komission tietojärjestelmien vastuuhenkilöt vahvistavat käyttöoikeudet tapauskohtaisesti seuraavien perusteella:

                           a)

                           sellaiset tiedot yhteyshenkilöineen ja sähköpostiosoitteineen, jotka koskevat kolmansien maiden nimeämiä toimivaltaisia viranomaisia ja jotka komissio on saanut kansainvälisten sopimusten yhteydessä tai jotka on annettu komissiolle tiedoksi tällaisten sopimusten mukaisesti;

                           b)

                           kolmannen maan virallinen pyyntö, jossa täsmennetään 1 kohdan b alakohdan soveltamiseksi tarvittavien asiakirjojen ja tietojen toimittamisesta vastuussa olevia viranomaisia koskevat tiedot, yhteyshenkilöt ja sähköpostiosoitteet;

                           c)

                           pyyntö, jonka on esittänyt kolmannen maan edustava ammattialan järjestö taikka luonnollinen tai oikeushenkilö, joka ilmoittaa identiteettinsä, oikeutetun etunsa toimia ja sähköpostiosoitteensa.

                     Kun käyttöoikeudet on vahvistettu, komission tietojärjestelmistä vastaava vastuuhenkilö aktivoi ne.
               70 b artikla
               Hakemusten käsittelystä kansallisella tasolla vastaavia toimivaltaisia viranomaisia koskevien tietojen toimittaminen ja saataville asettaminen
               1.   Jäsenvaltioiden on toimitettava komissiolle ennen 1 päivää lokakuuta 2011 70 a artiklan 1 kohdan mukaisesti asetuksen (EY) N:o 1234/2007 118 f artiklan 2 kohdan soveltamisen osalta toimivaltaisten viranomaisten nimet, osoitteet, yhteyshenkilöt ja sähköpostiosoitteet ja näiden tietojen mahdolliset muutokset.
               2.   Komissio laatii luettelon jäsenvaltioiden tai kolmansien maiden toimivaltaisten viranomaisten nimistä ja osoitteista sekä pitää luettelon ajan tasalla jäsenvaltioiden 1 kohdan mukaisesti tai kolmansien maiden unionin kanssa tehtyjen kansainvälisten sopimusten mukaisesti ilmoittamien tietojen perusteella. Komissio julkaisee kyseisen luettelon.”

               22)

               Korvataan 71 artiklan 1 ja 2 kohta seuraavasti:
               ”71 artikla
               Asetuksen (EY) N:o 1493/1999 nojalla suojatut viinien nimet
               1.   Jäsenvaltioiden on toimitettava asetuksen (EY) N:o 1234/2007 118 s artiklan 2 kohdassa tarkoitetut asiakirjat, jäljempänä ’asiakirjatiedosto’, ja tämän asetuksen 73 artiklan 1 kohdan c ja d alakohdassa tarkoitetut eritelmän muutokset tämän asetuksen 70 a artiklan 1 kohdan mukaisesti seuraavia sääntöjä ja menettelyjä noudattaen:

                           a)

                           komissio lähettää asiakirjatiedostosta tai muutoksesta vastaanottoilmoituksen tämän asetuksen 9 artiklassa tarkoitetulla tavalla;

                           b)

                           asiakirjatiedostoa tai muutosta pidetään sellaisena, että se voidaan ottaa tutkittavaksi, päivänä, jona komissio ottaa sen vastaan, tämän asetuksen 11 artiklassa säädetyin edellytyksin ja edellyttäen, että komissio on ottanut sen vastaan viimeistään 31 päivänä joulukuuta 2011;

                           c)

                           komissio vahvistaa asianomaisen alkuperänimityksen tai maantieteellisen merkinnän kirjaamisen rekisteriin tämän asetuksen 18 artiklan mukaisesti mahdollisine muutoksineen ja antaa tiedostonumeron;

                           d)

                           komissio tutkii asiakirjatiedoston vaatimustenmukaisuuden ottaen tapauksen mukaan huomioon vastaanotetut muutokset tämän asetuksen 12 artiklan 1 kohdassa säädetyssä määräajassa.

                     2.   Komissio voi päättää peruuttaa alkuperänimityksen tai maantieteellisen merkinnän asetuksen (EY) N:o 1234/2007 118 s artiklan 4 kohdan mukaisesti niiden asiakirjojen perusteella, jotka sillä on käytettävissään kyseisen asetuksen 118 s artiklan 2 kohdan nojalla.”

               23)

               Korvataan 73 artikla seuraavasti:
               ”73 artikla
               Siirtymäsäännökset
               1.   Asetuksen 1234/2007 118 s artiklassa säädettyä menettelyä sovelletaan seuraaviin:

                           a)

                           viinin nimitys, joka on esitetty jäsenvaltiolle alkuperänimityksenä tai maantieteellisenä merkintänä ja jonka asianomainen jäsenvaltio on hyväksynyt ennen 1 päivää elokuuta 2009;

                           b)

                           viinin nimitys, joka on esitetty jäsenvaltiolle alkuperänimityksenä tai maantieteellisenä merkintänä ennen 1 päivää elokuuta 2009 ja jonka asianomainen jäsenvaltio on hyväksynyt ja antanut komissiolle tiedoksi ennen 31 päivää joulukuuta 2011;

                           c)

                           eritelmän muutos, joka on esitetty jäsenvaltiolle ennen 1 päivää elokuuta 2009 ja jonka asianomainen jäsenvaltio on antanut tiedoksi komissiolle ennen 31 päivää joulukuuta 2011;

                           d)

                           eritelmän vähäinen muutos, joka on esitetty jäsenvaltiolle 1 päivän elokuuta 2009 jälkeen ja jonka asianomainen jäsenvaltio on antanut tiedoksi komissiolle ennen 31 päivää joulukuuta 2011.

                     2.   Asetuksen (EY) N:o 1234/2007 118 q artiklassa säädettyä menettelyä ei sovelleta eritelmän muutoksiin, jotka on esitetty jäsenvaltiolle 1 päivän elokuuta 2009 jälkeen ja jotka asianomainen jäsenvaltio on antanut tiedoksi komissiolle ennen 30 päivää kesäkuuta 2014, jos kyseisillä muutoksilla pyritään ainoastaan saattamaan asetuksen (EY) N:o 1234/2007 118 s artiklan 2 kohdan mukaisesti komissiolle tiedoksi annettu eritelmä asetuksen (EY) N:o 1234/2007 118 d artiklan ja tämän artiklan vaatimusten mukaiseksi.
               3.   Viinejä, jotka on saatettu markkinoille tai joihin on tehty merkinnät ennen 31 päivää joulukuuta 2010 ja jotka ovat ennen 1 päivää elokuuta 2009 sovellettavien asiaan kuuluvien säännösten mukaisia, voidaan pitää kaupan varastojen loppumiseen saakka.”

               24)

               Poistetaan liitteet I–IX, XI ja XII.

               25)

               Lisätään liitteet XVIII ja XIX tämän asetuksen liitteiden I ja II mukaisesti.

         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Tämän asetuksen 1 artiklan 20 kohtaa, joka koskee asetuksen (EY) N:o 607/2009 63 artiklan 1 kohtaa, sekä tämän asetuksen 1 artiklan 21 kohtaa siltä osin kuin se koskee asetuksen (EY) N:o 607/2009 70 a artiklaa, sovelletaan kuitenkin 1 päivästä syyskuuta 2011.
   Tiedonantoja, jotka jäsenvaltioiden toimivaltaiset viranomaiset ovat tehneet vapaaehtoisesti komission perustamien tietojärjestelmien välityksellä asetuksen (EY) N:o 607/2009, sellaisena kuin se on muutettuna tämän asetuksen 1 artiklalla, mukaisesti 1 päivän kesäkuuta 2011 ja sen päivän, jona tämän asetuksen soveltaminen alkaa, välisenä aikana, pidetään asetuksen (EY) N:o 607/2009, sellaisena kuin se on ennen tällä asetuksella muuttamista, mukaisesti tehtyinä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä heinäkuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 299, 16.11.2007, s. 1.

      (2)  EUVL L 228, 1.9.2009, s. 3.

      (3)  EUVL L 193, 24.7.2009, s. 60.

      (4)  EUVL L 170, 30.6.2008, s. 1.

      (5)  EYVL L 179, 14.7.1999, s. 1.

      (6)  EUVL L 148, 6.6.2008, s. 1.

      (7)  EUVL L 165, 30.4.2004, s. 1.”

      LIITE I

            ”LIITE XVIII

               Pääsy 70 a artiklan 1 kohdan b alakohdassa tarkoitettuihin menetelmiin ja sähköisiin lomakkeisiin

            Pääsy 70 a artiklan 1 kohdan b alakohdassa tarkoitettuihin menetelmiin ja sähköisiin lomakkeisiin on vapaa komission tietojärjestelmiensä kautta perustaman sähköisen e-Bacchus-tietokannan välityksellä:
            http://ec.europa.eu/agriculture/markets/wine/e-bacchus/”

      LIITE II

            ”LIITE XIX

               70 a artiklan 2 kohdassa tarkoitetut tiedonantoihin ja tietojen saataville asettamiseen liittyvät käytännön järjestelyt

            Saadakseen tietoa tietojärjestelmien käyttöoikeutta sekä tiedonantojen ja tietojen saataville asettamista koskevista käytännön järjestelyistä tämän asetuksen soveltamisalaan kuuluvat viranomaiset ja henkilöt voivat ottaa yhteyttä komissioon seuraavassa osoitteessa:
            Funktionaalinen sähköposti: AGRI-CONTACT-EBACCHUS@ec.europa.eu”


title: Komission täytäntöönpanoasetus (EU) 2017/45, annettu 10 päivänä tammikuuta 2017, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               11.1.2017

               FI

               Euroopan unionin virallinen lehti

               L 6/38

         KOMISSION TÄYTÄNTÖÖNPANOASETUS (EU) 2017/45,
   annettu 10 päivänä tammikuuta 2017,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä tammikuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  IL

                  261,0

                  MA

                  110,4

                  SN

                  204,0

                  TR

                  102,4

                  ZZ

                  169,5

                  0707 00 05

                  MA

                  85,5

                  TR

                  213,8

                  ZZ

                  149,7

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  238,8

                  TR

                  213,8

                  ZZ

                  226,3

                  0805 10 20

                  EG

                  42,5

                  IL

                  126,4

                  MA

                  55,6

                  TR

                  71,5

                  ZZ

                  74,0

                  0805 20 10

                  IL

                  166,4

                  MA

                  85,6

                  ZZ

                  126,0

                  0805 20 30 , 0805 20 50 , 0805 20 70 , 0805 20 90

                  IL

                  136,2

                  JM

                  125,6

                  TR

                  96,4

                  ZZ

                  119,4

                  0805 50 10

                  TR

                  71,8

                  ZZ

                  71,8

                  0808 10 80

                  CN

                  144,5

                  US

                  105,5

                  ZZ

                  125,0

                  0808 30 90

                  CL

                  282,6

                  CN

                  99,5

                  TR

                  133,1

                  ZZ

                  171,7

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.